Versindaba » Blog Archive » Andries Bezuidenhout. Gedigte en musiek op ŉ wintersaand in Juniemaand
11 Kommentare op “Andries Bezuidenhout. Gedigte en musiek op ŉ wintersaand in Juniemaand”
“This poem is about the farm. This poem is about love. This poem is also about love. This poem is about the Karoo, seen from the perspective of the alienating city. This one is about my love for Afrikaans. This next peom is a conversation with Breyten. Breytenbach, yes, but all Afrikaners are on first name terms with him.” Dit sou vir my baie snaaks wees om ‘n versameling te maak van kort Engelse opsommings van Afrikaanse gedigte!
Ek het op skool Brink se Dry white season in die Engelse weergawe gelees, en daardie Serote gedig was voorin. Dit het my altyd so hartseer hoopvol laat voel. Fantastiese gedig.
Ja, wel, Desmond, ek weet nie hoe verhelderend my eie “This poem is a conversation with my kitchen appliances” was nie.
Ten minste is jou gedig klaarblyklik deel van ‘n “time honoured” tema in die Afrikaanse letterkunde: kombuise!
Ja, nie geel of swart nie, maar koooouuuuuud.
Ai ek is jammer ek moes Saterdagaand elders wees! (boonop was dit daar ook koud) Daar is tog iets musikaals aan gedigte in tale wat ek nie verstaan nie, so ‘n “trippy” tipe Ritme-Realisme… Ek het destyds vreesloos deur die nag van Harties af gery om so saam met die Rastas en die rappers, saam met die baie godsdienstige Zoeloe-tenoor en die melankoliese Tswana bas, saam met Leti en Braam en ons almal van various sub-kulture te gaan verse verteer oor menige glase wyn en water (die Rastas vanselfsprekend nie alkohol gebruik nie)Dit was toe in die “nuwe” Up The Creek, nadat hulle getrek het uit Gerard Moerdykstraat. Ons het soort van vreemderig meestal by verskillende tafels gesit, maar tog oor en weer gelag en gesels, mekaar gevind, saam buite gaan rook. Selfs die herinnering daaraan voel nou soos ‘n “time warp”. Die bywoning was soms skraal ja, maar soms het soveel as agtien digters voorgelees. En toe het Up The Creek toegemaak. Viva nou vir Steak & Ale,viva! Dis nie sommer net ‘n watergat nie, dis ‘n oase;-)
Ag, jimmel, hoe verlang ek nou nie na die “ou” Up the Creek in Gerard Moerdykstraat nie, René. Nadat ek en Henning Pieterse begin het met maandelikse poësievoorlesings by ‘n nagklub (van alle plekke!)in die onderdorp en hulle ons later uitgeskop het (na nuwe eienaars oorgeneem het), het ons die voorlesings na Sunnyside se Up the Creek verskuif. En watter wonderlike aande het ons nie daar gehad nie! Die plek met elke voorlesing tot teen die kosyne volgepak. Wat het geword van die mense, wonder ek meteens. Roger Loveday, Rita Kok, en soveel ander. Ag, ja. En die aand toe wyle Jan de Bruyn ons verras het met sy nuwe gedigte wat later “Witvuurlig” geword het. En die aand toe ek my goeie vriend Mike B. aan sy toekomstige bruid voorgestel het … Mmmm, hoe vlieg die jare nie. Ai, ai, ai.
‘n Wonderlike stuk, Andries. Dankie daarvoor.
Het self daardie tyd (laat 1990’s?) by Up the Creek voorgelees. Dis waar ek Louis & Marlise vir die heel eerste keer gehoor het – liefdesverse vir en oor mekaar. Verstommend mooi, soos gerugte van tuine in ‘n ander land. En Henning Pieterse het klomp van die gedigte wat later in “Die burg van hertog Bloubaard” sou verskyn, hier laat hoor. Magic.
Carina, jy verwys waarskynlik hier na die “nuwe” Up the Creek in Hatfield waar ek en Marlise wel tydens ‘n besoek aan die Noorde voorgelees het, ja. Die “ou” Up the Creek was in Sunnyside langs die Breytenbach-teater. (Nie seker of dié teater nog bestaan nie …)
Louis, ek was by albei en onthou hulle goed – die een in Hatfield en die Sunnyside. Vir jou en Marlise het ek wel by die Hatfield een raakgehoor, ja. Dit was in 1998, dink ek.
Vir my bly dit ‘n belewenis om julle, die kunstenaars, musikante en digters op die Steak ‘n Ale se verhoog te kan sien optree….en natuurlik die grootste eer. Baie dankie aan almal van julle. Dankie Andries vir hierdie ongelooflike samevatting en sketse van Saterdagaand se mooi oomblikke. Uitstekend!!
Hi Andries jy’s heeltemal reg oor die inhoud verduidelik in Engels! Ons het daai aand ook mos daaroor gepraat… Dink ons moet dit maar net so aan die digters/muso’s ook stel.
Lekker sketse! Waar’s die een van jouself?